ஓகே ஓகே படத்திற்கு யு சர்டிபிகேட் வாங்கியும் வரி விலக்கு இதுவரை கொடுக்கப்படவில்லை. தணிக்கை குழுவினர் பார்த்த பிறகு அதை வரி விலக்கு கொடுக்கும் ஒரு குழுவினர் பார்த்து அதற்கு வரி விலக்கு கொடுக்கலாம் என்று பரிந்துரைத்தால் தான் வரிவிலக்கு கொடுக்கப்படும். ஆனால் இந்த படத்தை பார்க்க அக்குழுவினர் ஒருவரும் அவைலபிளாய் இல்லை. பாதி பேருக்கு உடம்பு சரியில்லை என்று லெட்டர் கொடுத்திருக்கிறார்கள். வேறு வழியில்லாமல் ரிலீஸ் செய்துவிட்டார்கள். இன்று வரை டாக்ஸ் ஃபீரி தரப்படவில்லை. ஊரை ஏய்ச்சு கொள்ளையடிச்சவன் பணம் அவங்களூக்கு டாக்ஸ்ப்ரீ தரலைன்னா? என்ன? என்று கேட்பவர்களுக்கு. என்னைப் பொறுத்தவரை டாக்ஸ் ப்ரீ என்பது மக்களுக்கு இம்ப்ளிமெண்ட் ஆகாத போது கொடுக்கவே வேண்டாம் என்று தான் சொல்லி வருகிறேன். ஆனால் 3 படத்தில் ரொமான்ஸ் காட்சிகள், வயலண்ட் காட்சிகள், முத்தக் காட்சிகள், ஹீரோ தன் கழுத்தை தானே அறுத்துக் கொள்ளூம் காட்சி என்று சிறுவர்கள் யாருமே குடும்பத்தோடு கூட உட்கார்ந்து பார்க்க முடியாத காட்சிகள் உள்ள படத்திற்கு “யு” சர்ட்டிபிகேட்டும், வரி விலக்கும் அளித்திருக்கிறார்கள். விளம்பரத்தில் வேறு சிறுவர்கள் படத்திற்கு அனுமதிக்கப்படுவார்கள் என்று போடுகிறார்கள். என்ன மம்மி இது?